เดือนตุลาคม มีประจำเดือนวันที่9-13ตุลาค่ะ แล้วมีเพศสัมพันธ์กับแฟนล่าสุดวันที่26ตุลา(เลยช่วงไข่ตกมาแล้ว2วัน ดูจากแอพบันทึกรอบประจำเดือน) หลังจากนั้น เดือนพฤศจิกายน มีประจำเดือนวันที่6-11พฤศจิกายนค่ะ หลังจากนั้นไม่ได้มีเพศสัมพันธ์เลยค่ะ เดือนธันวา ในปฏิทินรอบบันทึกรอบประจำเดือนเตือนว่าจะมีประจำเดือนวันที่6 ตอนนี้วันที่10ธันวาแล้วค่ะ ประจำเดือนยังไม่มา เลยกังวลว่าจะมีโอกาสตั้งครรภ์ไหมคะ เครียดมากเลยค่ะ
สวัสดีค่ะ หากประจำเดือนได้มาแล้วในวันที่ 6-11 พ.ย. โดยมาในช่วงวันที่ที่ควรจะมา ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น และหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ